జోగులాంబ గద్వాల జిల్లా: 'ఆ పాడు బస్సొచ్చి పదారుమందిని పొట్టన బెట్టుకుంది..చచ్చిపోయినోళ్లంతా ఇంటి పెద్దలు' - BBC News తెలుగు
జోగులాంబ గద్వాల జిల్లా: 'ఆ పాడు బస్సొచ్చి పదారుమందిని పొట్టన బెట్టుకుంది..చచ్చిపోయినోళ్లంతా ఇంటి పెద్దలు'
డీఎల్ నరసింహా బీబీసీ కోసం
https://www.bbc.com/telugu/india-48244618
"మా ఊరి పిల్లగాని నిశ్చితార్థానికి పోయి తిరిగొస్తున్నాం. మా వాళ్లు వస్తున్న బండిని ఆ పాడు బస్సొచ్చి కొట్టింది నాయనా. పదారుమందిని పొట్టన బెట్టుకుంది. చచ్చిపోయినోళ్లంతా ఇంటి పెద్దలు.. తల్లిదండ్రులను చూసుకుంటున్న కొడుకులే నాయనా. నా కొడుకు మునిసామి.. కష్టపడి మమ్మల్ని సాకుతుండె. ఆడు పోయినాడు. మేము ముసలోళ్లం కష్టపడలేం. ఇప్పుడు మా పరిస్థితేందొ దిక్కుదోస్తలేదు నాయనా"
ఇది తెలంగాణ రాష్ట్రంలోని జోగులాంబ గద్వాల జిల్లా వడ్డేపల్లి మండలం రామపురం గ్రామానికి చెందిన క్రిష్ణమ్మ అనే మహిళ ఆవేదన.
ఈమెలాగానే ఆ గ్రామంలో అనేకమంది కన్నీటిపర్యంతమవుతున్నారు. గుండెలవిసేలా విలపిస్తున్నారు.
ఈనెల 10వ తేదీ శుక్రవారం సాయంత్రం కర్నూలు జిల్లా వెల్దుర్తి సమీపంలో జరిగిన ఘోర రోడ్డు ప్రమాదంలో ఈ గ్రామానికి చెందిన పదహారు మంది చనిపోయారు.
దీంతో ఆ గ్రామం శోకసంద్రంలో మునిగిపోయింది.
ముగ్గురు మినహా మృతులంతా నలభై ఏళ్ల లోపువారే.
కుటుంబాన్ని పోషిస్తున్న యజమానులు.. తల్లిదండ్రుల ఆలనాపాలనా చూస్తున్న కుమారులే.
రామపురం గ్రామంలో 32 దళిత కుటుంబాలున్నాయి. వారంతా రైతులు.. వ్యవసాయం చేసుకొని బతికేవారు.
వీరిలో ఎవరింట్లో ఏ కార్యక్రమం జరిగినా కనీసం ఇంటికొకరు చొప్పున హాజరు కావడం ఆనవాయితీ.
ఈ క్రమంలోనే నిన్న మాజీ సర్పంచ్ లక్ష్మన్న కుమారుడు శ్రీనాథ్ నిశ్చితార్థం కోసం మూడు ప్రైవేట్ వాహనాల్లో ఉదయం 9 గంటలకు అనంతపురం జిల్లా గుంతకల్లు వెళ్లారు.
నిశ్చితార్థం ముగించుకుని తూఫాన్‌ వాహనంలో తిరిగి వస్తుండగా ఈ ఘోర ప్రమాదం జరిగింది.
"అన్నం తిని గుంతకల్లు నుంచి తూఫాన్ వాహనంలో తిరుగు ప్రయాణమయ్యాం . ఊర్లో విషయాలతోపాటు పెళ్లి ఎలా చేయాలో కూడా మాట్లాడుకుంటూ వస్తున్నాం. వెల్దుర్తి దగ్గరకు రాగానే ఉన్నట్టుండి ఒక వోల్వో బస్సు వేగంగా వచ్చి ముందు బైక్‌ను..ఆ తరువాత మా తూఫాన్ బండిని ఢీకొట్టింది. చాలాదూరం లాక్కెళ్లింది" అని తీవ్రంగా గాయపడి ప్రాణాపాయ స్థితిలో ఉన్న విజయకుమార్ 'బీబీసీ'కి తెలిపారు.
చిత్రం శీర్షిక పరశురాం మృతదేహం వద్ద కుటుంబసభ్యుల రోదనలు
నడవలేని అమ్మానాన్న, భార్యాపిల్లలు.. అందరి ఆధారం పోయింది
ప్రమాదంలో మరణించిన 25 ఏళ్ళ పరశురాం గౌండా.. పనిచేస్తూ కుటుంబాన్ని పోషించుకునేవారు.
భార్య, ఇద్దరు పిల్లలతో పాటు పోలియో కారణంగా నడవలేని స్థితిలో ఉన్న తల్లిదండ్రులకు ఈయనే ఆధారం.
పరశురాం మరణంతో వీరందరి పరిస్థితి అగమ్యగోచరంగా ఉంది. వారి జీవనానికి ఆధారమైన ఒక్కగానొక్క దిక్కును కోల్పోయారు.
చిత్రం శీర్షిక పద్మావతి
బతుకు మరింత చీకటైంది
ట్రాక్టర్ డ్రైవర్‌గా పనిచేస్తూ కుటుంబాన్ని పోషించే వెంకటరాముడుకు భార్య, ఇద్దరు చిన్న పిల్లలున్నారు.
భార్య పద్మావతికి రేచీకటి.. సాయంత్రమైతే ఏమీ కనిపించదు. ఇప్పుడు తన భర్త లేకపోవడంతో... ఇద్దరు పిల్లలతో తానెల బతకాలంటూ ఆమె రోదిస్తున్న తీరు అందరినీ కంటతడి పెట్టిస్తోంది.
ప్రమాదంలో దుర్మరణం చెందిన 16 మంది మృతదేహాలకు కర్నూలు ప్రభుత్వ ఆసుపత్రిలో పోస్ట్‌మార్టం నిర్వహించి మృతుల స్వగ్రామం రామాపురానికి తరలించారు.
అక్కడ అధికారులు , పోలీసుల సమక్షంలో కుటుంబ సభ్యులు అంతిమ సంస్కారాలు నిర్వహించారు.
మృతులంతా ఒకే గ్రామానికి చెందిన వారు కావటం.. అంతా సమీప బంధువులే కావడంతో స్థానికంగా తీవ్ర విషాదం నెలకొంది.
అంతకుముందు మృతి చెందిన కుటుంబాలకు ఎక్స్‌గ్రేషియా చెల్లించాలని బాధిత కుటుంబ సభ్యులతోపాటు.. దళిత సంఘాల నేతలు ఆందోళనకు దిగారు.
కర్నూలులో మార్చురీ ఎదుట, రామాపురం సమీపంలోని శాంతినగరం రహదారిపై భైఠాయించారు. ఎక్స్‌గ్రేషియా ప్రకటించేవరకు మృతదేహాలను తరలించేది లేదని భీష్మించారు.
చిత్రం శీర్షిక మాకు దిక్కెవరంటూ రోదిస్తున్న మృతుల కుటుంబసభ్యులు
''16 మందిని పొట్టనబెట్టుకున్న మలుపు వద్ద గతంలోనూ ప్రమాదాలు జరిగాయి. బెంగళూరు, హైదరాబాద్ మధ్య సాఫ్ట్‌వేర్ ఉద్యోగులు, వ్యాపారవర్గాల వారి రాకపోకలు ఎక్కువగా ఉండడంతో ఈ మార్గంలో ప్రైవేట్ ట్రావెల్ బస్సులు, కార్లు ఎక్కువగా తిరుగుతుంటాయి.
''ట్రావెల్ బస్సులు, కార్లు అతివేగానికి అడ్డుకట్ట వేసే వ్యవస్థ లేదు. రోడ్డు భద్రతావారోత్సవాలు వంటివి పోలీసులు నిర్వహిస్తున్నా అలాంటి చర్యలు ఏమాత్రం ఫలితం ఇవ్వడం లేద''ని పాత్రికేయుడు హెచ్.విజయభాస్కరరావు 'బీబీసీ'తో అన్నారు.
jogulamba gadwala jilla: 'aa paadu bassochi padaarumandini pottana bettukundi..chachipoyinollanta inti peddalu' - BBC News telugu
jogulamba gadwala jilla: 'aa paadu bassochi padaarumandini pottana bettukundi..chachipoyinollanta inti peddalu'
dl narasimha bbc kosam
https://www.bbc.com/telugu/india-48244618
"maa oori pillagaani nischitaarthaaniki poyi tirigostunnam. maa vaallu vastunna bandini aa paadu bassochi kottindi nayana. padaarumandini pottana bettukundi. chachipoyinollanta inti peddalu.. tallidandrulanu chusukuntunna kodukule nayana. naa koduku munisami.. kashtapadi mammalni sakutunde. aadu poinadu. memu musalollam kashtapadalem. ippudu maa paristhithendo dikkudostaledu nayana"
idhi telamgaana rashtramloni jogulamba gadwala jilla vaddepalli mandalam ramapuram graamaaniki chendina krishnamma ane mahila aavedana.
eemelaagaane aa graamamlo anekamandi kanneetiparyantamavutuna. gundelavisela vilapistunnaaru.
eenela 10va tedee sukravaaram saayantram karnoolu jilla veldurti sameepamlo jarigina ghora roddu pramaadamlo ee graamaaniki chendina padahaaru mandi chanipoyaru.
deentho aa graamam sokasandramlo munigipoyindi.
mugguru minaha mrutulantaa nalabhai ella lopuware.
kutumbaanni pooshistunna yajamaanulu.. tallidandrula alanapalana chustunna kumarule.
ramapuram graamamlo 32 dalita kutumbaalunnaayi. vaarantaa raitulu.. vyavasaayam chesukoni batikevaaru.
veerilo evarintlo e kaaryakramam jarigina kaneesam intikokaru choppuna haajaru kaavadam aanavaayitii.
ee kramamlone ninna maji sarpanch lakshmanna kumarudu srinath nischitaartham kosam moodu private vaahanaallo udayam 9 gantalaku anantapuram jilla guntakallu vellaaru.
nischitaartham muginchukuni toofaan vaahanamlo tirigi vastundagaa ee ghora pramaadam jarigindi.
"annam tini guntakallu nunchi thoofaan vaahanamlo tirugu prayaanamayyaam . oorlo vishayaalatopaatu pelli ela cheyalo kuudaa matladukuntu vastunnam. veldurti daggaraku ragane unnattundi oka volvo bassu vegamgaa vachi mundu baikenu..aa taruvaata maa thoofaan bandini dheekottindi. chaalaaduuram laakkellindi" ani teevramgaa gayapadi praanaapaaya sthitilo unna vijayakumar 'bbc'ki telipaaru.
chitram sheershika parasuram mrutadeham vadda kutumbasabhyula rodanalu
nadavaleni ammananna, bhaaryaapillalu.. andari aadhaaram poyindi
pramaadamlo maraninchina 25 ella parasuram gounda.. panichestuu kutumbaanni pooshinchukunevaaru.
bharya, iddaru pillalatho paatu polio kaaranamgaa nadavaleni sthitilo unna tallidandrulaku eeyane aadhaaram.
parasuram maranamtho veerandari paristhiti agamyagocharamgaa undi. vaari jeevanaaniki aadhaaramaina okkagaanokka dikkunu kolpoyaru.
chitram sheershika padmavati
batuku marinta cheekataindi
tractor drivernga panichestuu kutumbaanni poshinche venkataramuduku bharya, iddaru chinna pillalunnaru.
bharya padmaavatiki recheekati.. saayantramaite emi kanipinchadu. ippudu tana bharta lekapovadamto... iddaru pillalatho taanela batakaalantuu aame rodistunna teeru andarinee kantatadi pettistondi.
pramaadamlo durmaranam chendina 16 mandi mrutadehaalaku karnoolu prabhutva aasupatrilo postemartom nirvahinchi mrutula swagraamam ramapuraniki taralinchaaru.
akkada adhikaarulu , polisula samakshamlo kutumba sabhyulu antima samskaaraalu nirvahinchaaru.
mrutulantaa oke graamaaniki chendina vaaru kaavatam.. antaa sameepa bandhuvule kaavadamtho sthaanikamgaa teevra vishaadam nelakondi.
antakumundu mruti chendina kutumbaalaku exgratia chellinchaalani baadhita kutumba sabhyulathopaatu.. dalita sanghaala nethalu aandolanaku digaaru.
karnoolulo marchuri eduta, ramapuram sameepamloni santinagaram rahadaaripai bhaitaayinchaaru. exgratia prakatinchevaraku mrutadehaalanu taralinchedi ledani bheeshminchaaru.
chitram sheershika maaku dikkevarantu rodistunna mrutula kutumbasabhyulu
''16 mandini pottanabettukunna malupu vadda gatamloonuu pramaadaalu jarigai. bengaluru, hyderabad madhya saffeyver udyogulu, vyaapaaravargaala vaari rakapokalu ekkuvagaa undadamtho ee maargamlo private travel bassulu, kaarlu ekkuvagaa tirugutuntaayi.
''travel bassulu, kaarlu ativegaaniki addukatta vese vyavastha ledu. roddu bhadrataavaarotsavaalu vantivi poliisulu nirvahistunnaa alanti charyalu ematram phalitam ivvadam ledha''ni paatrikeyudu hehch.vijayabhaaskararaavu 'bbc'thoo annaru.